**Kortárs filmes szakkör**

Szaktanár: Halász Sándor

A kortárs filmes szakkör többek között azt a 11. nyelvi éven megjelenő igényt hivatott kielégíteni, hogy az órán előkerülő filmrészleteknél többet is meg tudjunk nézni egy filmből és legyen idő beszélgetni az alkotásról, a film által előhozott témákról. Így jól kiegészíti a nyelvi éves médiaoktatást.

Ez a szakkör nem keverendő össze a 11 és 12. számára szervezett (Judit által vezetett) szakkörrel, hiszen az a média érettségihez szükséges kötelező filmeket tartalmazza és elsősorban a filmtörténet korstílusaiból hoz remek filmeket. A másik ok, hogy a gyerekekkel beszélgetve kiderült, hogy az art mozihálózatok filmjeit, valamint az európai filmeket kevéssé ismerik. A fő filmes élményük a plázák által bemutatott mozik és a sorozatok.

*A szakkör formája:*

Heti kétórás lenne a szakkör, ami kéthetente való vetítéssel valósulna meg, azaz pénteken 16:00 - 20:00-ig tart a program (két óra vetítés két óra beszélgetés).

A szakköri találkozók egy felvezető, bevezető szöveggel kezdődnek, majd a film, utána a tematikus beszélgetés következik.

A tematika rugalmas, hiszen a diákok is alakíthatják, valamint az éppen megjelenő filmek is formálják.

**2022-2023. tanév tematikája** itt követhető: <http://filmklub.halaszsandor.hu/>

**2021-22. évi témák voltak:**

Jim Jarmusch világa (Halott ember, Szellemkutya…)

A dán kortárs film

Műfajok és határaik (Coenvilág)

Keleteurópai filmek (román, cseh… kortárs filmek)

„Távoli” filmek (dél-koreai filmek, iráni filmek…)

Magyar kortárs filmek

….. És még rengeteg más…